অসুস্থতা নিয়েও শুটিংয়ে শাকিব\n- চ্যানেল আই অনলাইন ২০ জুলাই, ২০১৯ ১৪:৩৮\nকাজের প্রতি সততা ও দায়বোধ থাকলে দুনিয়ার কিছুই আর বাঁধা হয়ে দাঁড়াতে পারে না, শারীরিক অসুস্থতাতো আরো ক্ষুদ্র বিষয়! আর এমনটাই দেখা গেল দেশের শীর্ষ অভিনেতা শাকিব খানের ক্ষেত্রে। চার দিন ধরে গায়ে প্রচণ্ড ব্যথা ও জ্বরে ভুগলেও ঠিকই শুটিং ও ডাবিংয়ে হাজির হয়েছেন তিনি!\nঅসুস্থতা নিয়েই এর মধ্যেই ‘মনের মত মানুষ পাইলাম না’ ছবির শুটিং শেষ করেছেন শাকিব খান।\nইউনিটের কাউকে নিজের শারীরিক অসুস্থতার বিষয়টি টের পেতে দেননি। শাকিব জানান, ঈদের সময় এই ছবিটি চায় প্রযোজনা প্রতিষ্ঠান দেশ মাল্টিমিডিয়া। তাই এত কষ্ট সত্ত্বেও কাজটি শেষ করে দিতে হচ্ছে তাকে।\nঢালিউডের শীর্ষ এই নায়ক বলেন, সোমবার রাত থেকে হঠাৎ করে জ্বর আসে। বুধবার আমার ব্যক্তিগত চিকিৎসক ওয়াদুদ চৌধুরীর কাছে গিয়ে রক্ত পরীক্ষাসহ শরীর চেকআপ করাই। এখনও রিপোর্ট পাইনি। এই অসুস্থতার মধ্যেও ছবির ডাবিং-এ শেষ করেছি।\nআজ (শনিবার) ঢাকার মধ্যেই আউটডোরে শুটিং চলছে। শরীর টানছে না, তারপরেও কাজ শেষ করতে হচ্ছে। বলছিলেন শাকিব খান।\nগায়ে এত জ্বর, এরপরও শুটিং করছেন কেন জানতে চাইলে শাকিব খান বলেন, আসলে শিল্পীদের জীবন এমনই। অনেক কিছু মনের মধ্যে চেপে রেখে কাজ করে যেতে হয়। তাছাড়া প্রযোজনা প্রতিষ্ঠানের পক্ষ থেকে অনুরোধ ছিল যেন কাজটা শেষ করে দিই। আরেকটা বিষয় খেয়াল করলে দেখবেন, ঈদের পর মুক্তি পাওয়ার মতো নতুন কোনো ছবি নেই। সবকিছু ভেবে শিল্পী হিসেবে দায়িত্ব থেকে কাজটি করে দিচ্ছি।\nজাকির হোসেন রাজু পরিচালিত ‘মনের মতো মানুষ পাইলাম না’ ছবিতে শাকিব খানের নায়িকা শবনম বুবলী। নির্মাতা সূত্রে জানা গেছে, এই ছবিটি আসন্ন ঈদুল আযহায় মুক্তি পাবে দেশের দেড় শতাধিক প্রেক্ষাগৃহে।\nবুবলীলিড বিনোদনশাকিব খান\nছেলেধরা সন্দেহে গণপিটুনিতে নিহত ২\nআফ্রিকার চ্যাম্পিয়ন ম্যানসিটি!\nপরবর্তী পূর্ববর্তী ১ এর ২,০০১


২০২০ জুলাই ১১ ১৪:৫৬:২৬\nদ্য রিপোর্ট প্রতিবেদক: রেকর্ড পরিমাণ রিজার্ভ নিয়ে শুরু হয়েছে নতুন অর্থবছর। কেন্দ্রীয় ব্যাংকের রিজার্ভ ছাড়িয়েছে ৩৬ বিলিয়ন মার্কিন ডলার। এর মধ্যে কেবল জুন মাসেই প্রবাসীরা রেমিট্যান্স পাঠিয়েছেন ১৮৩ কোটি ডলার। অর্থনীতিবিদরা বলছেন, বিশাল রিজার্ভ সার্বিক অর্থনীতির জন্য ইতিবাচক। যা আমদানি ব্যয় মেটানোর পাশাপাশি মূল্যস্ফীতিকে স্বাভাবিক রাখা, বিদেশী বিনিয়োগ বাড়ানো ও উন্নয়ন প্রকল্পগুলোতে অর্থায়নের নতুন সুযোগ সৃষ্টি করবে।\nএ বিষয়ে বিআইডিসিএস'র সিনিয়র রিসার্চ ফেলো ড. নাজনীন আহমেদ বলেন, ২০১৯-২০ অর্থ বছরে সরকার বিদেশ থেকে পাঠানো অর্থের ওপরে ২ শতাংশ একটা ভর্তুকি দিয়েছিল। এটা বৈধপথে টাকা পাঠানো উৎসাহিত করেছে। এছাড়া অনেক প্রবাসী করোনার সময় দেশে ফিরেছেন। হয়তো তারা জমানো অর্থ দেশে নিয়ে এসেছেন।\nঅর্থনীতিবিদরা বলছেন, কেন্দ্রীয় ব্যাংকের এমন রিজার্ভ আমদানি খরচ মেটানোর পাশাপাশি অর্থনীতিকে স্বস্তি দেবে।\nপিআরআই এর নির্বাহী পরিচালক ড. আহসান এইচ মনসুর বলেন, বিনিয়োগকারীদের দৃষ্টিকোণ থেকে উচ্চ রিজার্ভ কিন্তু একটা কমফোর্টেবল জিনিস। তারা মনে করেন যে রিজার্ভ তারা বাংলাদেশে করবেন তাদের রিজার্ভ লেভেল ভালো থাকলে বিনিয়োগকৃত অর্থ লাভ সহকারে ফেরত নিতে পারবেন।\nঅন্যদিকে উন্নয়ন প্রকল্পের জন্য, এবার রিজার্ভ থেকে ঋণ নিতে চায় সরকার। বিশ্লেষকরা বলছেন, এমনটি হলে তা যেমন বাজেটের জন্য ইতিবাচক হবে। অন্যদিকে বিদেশী ঋণের বোঝাও কমবে।\nপরিকল্পনামন্ত্রী এম এ মান্নান বলেন, বাংলাদেশ জনগণের পক্ষে টাকা সংরক্ষণ করেছে। ওখান থেকে আমরা যদি ঋণ নিতে পারি ভালো হবে।\nসানেম এর নির্বাহী পরিচালক ড. সেলিম রায়হান বলেন, সরকারি প্রকল্পগুলোতে আমরা রিজার্ভের যতটুকু ব্যবহার করতে চাই, খুব সতর্কভাবে ব্যবহার করতে হবে। এটা যেন অপব্যবহার না হয় সেদিকে খেয়াল রাখতে হবে। আর প্রাতিষ্ঠানিক অদক্ষতার কারণে যে জায়গাগুলোতে অতিরিক্ত খরচ হয়, সেই বিষয়ে যেন রিজার্ভের টাকা ব্যবহার না হয় সেদিকে গুরুত্ব দিতে হবে। অনেক লুকানো খরচ আছে, তাও দেখতে হবে। দেশের সরকারি উদ্যোগগুলো চলমান রাখতে হবে।\nতবে, রিজার্ভকে টেকসই করতে, প্রবাসীদের কল্যাণে সরকারকে এগিয়ে আসার তাগিদ দিলেন তিনি।\nবিশ্লেষকরা বলছেন, করোনায় কাজ হারিয়ে দেশে ফেরা প্রবাসী শ্রমিকদের পুনর্বাসনের পাশাপাশি তাদের দক্ষতা কাজে লাগাতে সরকারকে উদ্যোগ নিতে হবে।


যেভাবে বাসায় বানাবেন গুড়ের শাহিজিলাপি (রেসিপি)\nআপনি আছেন: প্রচ্ছদ » lifestyle » যেভাবে বাসায় বানাবেন গুড়ের শাহিজিলাপি (রেসিপি) »\n16 September 2016 04:09:08 AM 243847177 ভোট:5/5 1 Comments\nজিলাপির মিশ্রণের জন্য: ময়দা ২ কাপ। টক দই ৫ টেবিল-চামচ। ইস্ট দেড় চা-চামচ। কর্নফ্লাওয়ার ৪ টেবিল-চামচ। চিনি ১ চা-চামচ। লবণ ১ চা-চামচ বা স্বাদ মতো। তেল ৪ টেবিল-চামচ। ২ কাপ পানি (হালকা গরম)। তেল ৩ কাপ (ভাজার জন্য)।\nময়দার সঙ্গে কর্নফ্লাওয়ার, চিনি, তেল, লবণ, দই, ইস্ট মিশিয়ে পানি দিয়ে খামির করে নিন৷ খামির হাত দিয়ে তুলুন। যদি দেখেন খামিরটা আঙুল বেয়ে তারের মতো করে পড়ে যাচ্ছে, বুঝতে হবে খামির ঠিক আছে৷ এখন ১ ঘণ্টা ঢেকে রেখে দিন৷\nসিরার জন্য: ৩ কাপ পানি। ২ কাপ গুড়। চিনি ১ কাপ। ১ টেবিল-চামচ ঘি। ১ চা-চামচ গোলাপজল। ৩টি এলাচি। লেবুর রস ১ চা –চামচ। লাল খাবার রং এক ফোটা৷\nসিরার সব উপকরণ হাঁড়িতে নিয়ে চুলায় জ্বাল দিন৷ ৬ থেকে ৭ মিনিট পর ফুটে উঠলে চুলা বন্ধ করে দিন৷ সিরা বেশি জ্বাল দিলে জমে যাবে।\nএছাড়া, প্লাস্টিকের খালি সস বা পানীয়র বোতল কিনতে পাওয়া যায় তা সংগ্রহ করুন। অথবা কেক সাজানোর জন্য পাইপিং ব্যাগ অথবা প্লাস্টিকের দুধের প্যাকেট করে জিলাপি বানাতে পারেন৷\nপদ্ধতি: কড়াইতে ডুবো তেল দিয়ে চুলার আঁচ একদম কমিয়ে দিন। তেল বেশ গরম হওয়ার আগেই সসের বোতলে জিলাপির খামির ভরে নিন।\nপ্রথমে একবার হাত ঘুরিয়ে গোল করে খামির তেলের উপরে ফেলুন এবং যতটা সম্ভব খামির পেঁচিয়ে জিলাপির প্যাঁচ দিন৷\nতেল বেশি গরম হলেই খামির সরে যায় তখন প্যাঁচ দেওয়া যায় না। তাই তেল হালকা গরম থাকতেই প্যাঁচ দিতে হয়৷\nএই নিয়ম মানতে পারলে জিলাপির তৈরি করা জটিল হবে না। এভাবে জিলাপি বানিয়ে মচমচে করে ভেজে তেল থেকে তুলে, গরম সিরায় ডুবিয়ে ১ মিনিটের মতো জিলাপি উল্টেপাল্টে সিরা লাগিয়ে নিন। তারপর সিরা থেকে তুলে পরিবেশন প্লেটে রাখুন৷\nআবার জিলাপি দেওয়ার আগে চুলা বন্ধ করে তেল কিছুটা ঠাণ্ডা করে বাকি জিলাপি তৈরি করুন৷\nসিরা হওয়ার পর সঠিক সিরা হয়েছে কিনা দেখার জন্য এক আঙুল গরম সিরা একটু নিয়ে অন্য আঙুল দিয়ে ধরলে আঠালো লাগবে এবং চিকন তারের মতো হালকা দুই আঙুল মাঝখানে দেখা গেলে বুঝতে হবে সিরা সঠিক হয়েছে৷\nআরবি পোলাও রান্না করার সহজ রেসিপি\nব্রা কে বলুন না, ব্রা পরলে হতে পারে ক্যান্সার!\nঘুরে আসুন প্রাকৃতিক সৌন্দর্যের দেশ ভুটান\nস্পেশাল চিকেন কষা রান্নার রেসিপি\nছ্যাকা লেগেছে? দেখে নিন যন্ত্রনা কমানোর উপায়\nচুলাতেই তৈরি করুন বাটার বন, চিকেন বন, পিজ্জা ও বারগার!\nস্ট্রোক হলে এই পদ্ধতিতে নিজেই বাঁচাতে পারবেন রোগীকে!\nদেখে নিন একসাথে ৭টি জেলি তৈরির রেসিপি\nমাংস দিয়ে তৈরি করুন সুস্বাদু বড়া


মানবাধিকার কমিশনারের অশ্রুজল এবং লিমনের মায়ের আঁচল | blog.bdnews24.com - pioneer blog for citizen journalism in bangladesh\nমানবাধিকার কমিশনারের অশ্রুজল এবং লিমনের মায়ের আঁচল\nসোমবার ১৮ এপ্রিল ২০১১, ১১:৪৬ অপরাহ্ন\nবাংলাদেশের নামকরা একজন কবি অনেক আগে র‌্যাব এর পরিচয় দিয়েছিলেন এভাবে: রেগে আছি বাবা। র‌্যাব দেখলেই তার নাকি এরকম মনে হয়। মুখে শব্দ নেই, মাথায় কালো চুল, চোখে কালো চশমা, গায়ে কালো জামা, এমনকি পাদুকা জোড়াও কালো। আপাদমস্তক কালো একটি প্রাণী। আপাদমস্তক অশুভ। অবশ্য বাইরের আবরণ যেমনই হোক না কেন, কাউকে মূল্যায়ন করতে হলে ভেতরটা দেখেই করা উচিত। কিন্তু ভেতরটা যখন আপনাআপনিই বাইরে চলে আসে তখন আয়াস করে আর দেখার প্রয়োজন হয়না। অনায়াসেই বলা যায়, ভেতর-বাহির তার তথৈবচ। লিমন নামের এক কলেজ পড়–য়া ছেলেকে সন্ত্রাসী আখ্যা দিয়ে সন্ত্রাস দমনের যে মহানজির এই কালো বাহিনীটি স্থাপন করেছে তা দেখলে লজ্জাই পেতে হয়। ঠিক কী কারণে গ্রামের একটি সাধারণ ছেলেকে গুলি করে পরে সন্ত্রাসীর লেবেল লাগিয়ে দেয়া হলো তা বোধগম্য নয়। তবে কী মানুষ মারতে মারতে বৃদ্ধ বাঘের মত র‌্যাবকেও রক্তের নেশায় পেয়ে বসেছে? খুন না করলে, গুলি না ছুড়লে তার তৃষ্ণা মেটেনা? তাই তৃষ্ণা মেটাবার জন্য তাদের যেতে হয় সন্ত্রাসের অরণ্য থেকে লোকালয়ে। যাকে পাব তাকেই খাব- এটাই কী তাদের অনুসৃত নীতি! তবে তো বলতে হয়, শিক্ষক যেমন মানুষ গড়ার কারিগর, র‌্যাব তেমন মানুষ মারার কারিগর।\nকিন্তু এখানেই লজ্জার শেষ নয়। আরো লজ্জা লাগে যখন দেখি, মানবাধিকার রক্ষা কমিশনের চেয়ারম্যান টিভি ক্যামেরা তলব করে লিমনের শয্যাপাশে অশ্র“ বর্ষণ করেন। বড়দের মুখে শুনতে পাই, স্বৈরশাসক এরশাদও নাকি প্রতি শুক্রবার এভাবেই বিটিভির ক্যামেরা নিয়ে ঢাক-ঢোল বাজাতে বাজাতে মসজিতে জুমার নামাজ পড়তে যেতেন। মানবাধিকার কমিশনারের অন্তরও কী সেই রোগে আক্রান্ত! তাকে কী রাষ্ট্রের এতো বড় সাংবিধানিক পদ দেয়া হয়েছে, শোষিতের পাশে দাঁড়িয়ে অশ্রু বিসর্জন দেবার জন্য নাকি মানবতা রক্ষার দায়িত্বে নিয়োজিত এক মহান সৈনিকের মত আইনের দন্ড হাতে নিয়ে দাঁড়াবার জন্য। তার হাতে আইন দেয়া হয়েছে, হতে পারে তা সামান্য। কিন্তু অপরাধীকে চমকে দেবার জন্য, তার আরামের ঘুম হারাম করে দেবার জন্য ওটুকু আইনই তো যথেষ্ট। তিনি তো চাইলেই তলব করতে পারতেন প্রাণলিপ্সু র‌্যাব সদস্যদেরকে। কিংবা তিনি তো ইচ্ছা করলেই পারতেন এমনসব পদক্ষেপ নিতে যাতে পুরো র‌্যাবের ভেতরেই কাঁপুনি ধরে যায়। তিনি কী কী পদক্ষেপ নিয়েছেন তা জানি না। কিন্তু লিমনের মা ১২ জনের বিরুদ্ধে মামলা করেছেন। হাইকোর্টও উদ্যোগ নিয়েছে। ইতোমধ্যেই পাঁচটি তদন্ত কমিটি গঠিত হয়েছে। তদন্ত করছে অভিযুক্ত বাহিনী স্বয়ং।\nকিন্তু এতে করে কী জাতি ও আইনের সামনে লিমনের মায়ের মেলে ধরা আচল ভরে উঠবে। লিমনকে যারা হত্যা করতে চেয়েছিল তাদের এবং তাদের রক্তপায়ী উত্তরসুরীদের মধ্যে এতে করে কী কোন প্রতিক্রিয়া সৃষ্টি হবে। নাকি কাকের মাংস কাকে খায়না প্রবাদে বিশ্বাস করে নির্ভয়ে উৎ পেতে থাকবে আরো একটি নিরিহ শিকারের লোভে?\nমঙ্গলবার ১৯এপ্রিল২০১১, পূর্বাহ্ন ১২:৪০\nmanob odikar bolte deshe kisu ase kina amar sondeho…\ndeshe ainer sashon ase boleo mone hoi na.karon az kal ain adalot o sorkarer golamite basto.ain sobar jonno soman howar kotha kintu amar desher rajnitir karone aj adalot posno biddo…\nudahoron:3 uddiner amole kora hoirani mulok awamiliger birodde kora sob gula pottahar kore nileo akhon birodidoler birodde kora mamlato pottahar korenai borong r o notun notun hoirani mulok mamla die sorkar adalot k babohar kore ainer sashoner poti jono goner asta bissas jetoku selo tao harate bosesi amra …asole manob odikar r gonotonro kono ta amar deshe nai…\nমঙ্গলবার ১৯এপ্রিল২০১১, অপরাহ্ন ০২:৫১\nএক এগারোর সময়ে সারা দেশে যে হারে মানবাধিকার লঙ্ঘিত হয়েছে তার সমান নজির ইতোপূর্বে আর দেখা যায়না। রাষ্ট্রর গণতান্ত্রিক গতিধারা নষ্ট করেছে তিন উদ্দিন।\nমঙ্গলবার ১৯এপ্রিল২০১১, পূর্বাহ্ন ০৫:২৬\nর‌্যাব এমন একটা শব্দ যে র‍্ য ব না লিখলে ইউনিকোডে র‌্যাব লিখা যায় না। 😆\nভয়াবহ মানবাধিকার লংঘনের অবসান কবে হবে?\nবৃহস্পতিবার ২১এপ্রিল২০১১, অপরাহ্ন ০৩:১০\nএই ধারার অবসান না হলে এই ঘাতক বাহিনীর সামনে বিপদ আছে।


শাকিব-অপুর ডিভোর্স আর ১০ দনি বাকি ? – বিডি সংবাদ টোয়েন্টিফোর ডটকম\nশাকিব-অপুর ডিভোর্স আর ১০ দনি বাকি ?\nBy news md\t On ফেব্রু. 12, 2018\nদম্পতি শাকিব খান ও অপু বিশ্বাস ডিভোর্স কার্যকর হওয়ার খুবই কাছাকাছি। গত বছরের ২২ নভেম্বর আইনজীবীর মাধ্যমে স্ত্রী অপু বিশ্বাসকে তালাকের নোটিশ পাঠিয়েছিলেন স্বামী শাকিব খান। আইনগত ভাবে, নোটিশ পাঠানোর তারিখ থেকে ৯০ দিনের মধ্যে তালাক কার্যকর হওয়ার বিধান রয়েছে।\nগানচিলের ব্যানারে ছয়টি বিশেষ গান